ভক্স

ভক্স হল একটি মার্কিন সংবাদ এবং মতামত ওয়েবসাইট। এটি ভক্স মিডিয়ার মালিকানাধীন। ওয়েবসাইটটি ২০১৪ সালের এপ্রিল মাসে এজরা ক্লাইন, ম্যাট ইগ্লেসিয়াস এবং মেলিসা বেল প্রতিষ্ঠা করেন। এটি ব্যাখ্যামূলক সাংবাদিকতার ধারণার জন্য বিখ্যাত।

ভক্স প্রতিষ্ঠার আগে এজরা ক্লাইন দ্য ওয়াশিংটন পোস্ট দৈনিক পত্রিকার জন্য ওয়োংকব্লগ নামক ওয়েবভিত্তিক রোজনামচার প্রধান হিসাবে কাজ করেছিলেন, যা ছিল একটি জননীতি বিষয়ক ব্লগ। ক্লাইন যখন সংবাদপত্রের সম্পাদকদের কাছ থেকে অর্থায়ন ব্যবহার করে একটি নতুন সাইট চালু করার চেষ্টা করেছিলেন, তখন তার প্রস্তাবটি প্রত্যাখ্যান করা হয়েছিল এবং ক্লাইন পরবর্তীতে  ২০১৪ সালের জানুয়ারি মাসে অন্য একটি যোগাযোগ সংস্থা ভক্স মিডিয়ার সাথে একটি অবস্থানের জন্য দ্য ওয়াশিংটন পোস্ট ছেড়ে চলে যান।

ভক্সের প্রতিষ্ঠাতা সম্পাদকদের মতে সাইটটি অতিরিক্ত প্রাসঙ্গিক তথ্য সরবরাহ করে সংবাদ ব্যাখ্যা করার চেষ্টা করে, যেসব ব্যাখ্যা সাধারণত সনাতন সংবাদ উৎসগুলিতে পাওয়া যায় না।

 তথ্যসূত্র 

বিষয়শ্রেণী:২০১৪-এ মার্কিন যুক্তরাষ্ট্রে প্রতিষ্ঠিত
বিষয়শ্রেণী:মার্কিন যুক্তরাষ্ট্রের সংবাদ ওয়েবসাইট
বিষয়শ্রেণী:২০১৪-এ প্রতিষ্ঠিত ইন্টারনেট সম্পত্তি
বিষয়শ্রেণী:মার্কিন যুক্তরাষ্ট্রে প্রগতিবাদ
বিষয়শ্রেণী:ভক্স মিডিয়া